Maglina

Maglina, maglica ili nebula (lat. nebula = magla) jeste interstelarni oblak sastavljen od prašine i plinova.Linda K. Glover, 2005 - DIE GROSSE NATIONAL GEOGRAPHIC ENZYKLOPÄDIE WELTALL, National Geographic Deutschland, Hamburg   njem. Općenito se naziv maglina koristi za bilo koja difuzna nebeska tijela velikih dimenzija, što uključuje galaksije izvan Mliječnog puta (kao, npr, Andromeda Nebula umjesto maglina "Andromeda").

mini|150p|desno|Maglina "Mačije oko"
Magline se svrstavaju u sljedeće klase prema njihovom sjaju:
Difuzne magline, koje predstavljaju svijetle magline;
Emisijske magline, koje predstavljaju iznutra osvijetljene oblake ioniziranog plina. Dva najjednostavnija tipa emisijskih maglina jesu HII oblasti i planetarne magline.
Odrazne magline, koje su osvijetljene svjetlošću koja se reflektira s obližnjih zvijezda. Kao primjer za to može se uzeti magličasti prostor unutar zvjezdanog jata Plejada.
Tamne magline su neosvijetljene magline, a mogu se otkriti kada zamrače zvijezde ili druge magline. Najpoznatije od njih jesu maglina "Konjska glava" u Orionu i maglina "Vreća uglja" u Južnom krstu.

HII oblasti su mjesta gdje se rađaju zvijezde. Formiraju se kad se veoma difuzni molekularni oblaci počnu sažimati pod utjecajem vlastite gravitacije usljed eksplozije obližnje supernove. Oblak se sažima i dijeli, ponekad formirajući na stotine novih zvijezda. Novonastale zvijezde joniziraju okolni plin i proizvode emisijsku maglinu.

Ostale magline formiraju se iz ugašenih zvijezda. Zvijezda koja se podvrgava transformaciji u bijelog patuljka otpuhuje svoj vanjski sloj i formira planetarnu maglinu. Nove i supernove također mogu kreirati magline poznate kao ostaci nove i ostaci supernove, respektivno.

 Poznate magline 
 Naziv  Položaj  Udaljenost sg  Veličina sg   Maglina Merope  Plejade  410  13   Odrazna Mačje oko  Zmaj  3000  0,3   Planetarna Vreća uglja  Južni krst  600  60   Tamna Rak  Bik  6500  11 x 7,5   Ostaci supernove Cirrus  Labud  1400  80   Ostaci supernove M 27  Lisica  1000  1   Planetarna Orao (M16)  Zmija  8500  15   Emisijska Konjska glava  Orion  1500  2,1   Tamna Lagune  Strijelac  5000  100   Emisijska Omega  Strijelac  5000  40   Emisijska Orion  Orion  1500  20   Emisijska Prsten  Lira  2000  1   Planetarna Tarantula  Veliki Magelanov oblak  160000  800-6000   Emisijska

 Također pogledajte
Odrazna maglina
 Planetarna maglina
 Emisijska maglina
 Solarna maglina
Hronologija interstelarnog i intergalaktičkog prostora
Maglina "Rak"
Messierov objekt
Slike maglina

 Reference 

 Vanjski linkovi 
 Nebula. Članak iz enciklopedije COSMOS na astronomskom univerzitetu u Swinburnu,Australija učitano 31.01.2014 eng.
Članak o maglinama u "Farlexovoj" enciklopediji
NSSDC-ova fotogalerija maglina

Kategorija:Magline
Kategorija:Astronomski objekti
Kategorija:Koncepti u astronomiji
Kategorija:Međuzvjezdana materija